Via-Akatemia ja Via ry

Via-Akatemia on Via-Akatemian säätiön sr ylläpitämä koulutuskeskus, jonka tehtävänä on järjestää Kirjeopisto Vian rajajoogan perus- ja jatko-opetusta sekä ohjaajakoulutusta. Säätiö ylläpitää kurssikeskus Via-Akatemiaa ja vuodesta 2015 lähtien myös Kirjeopisto Viaa. Via-Akatemia opettaa, tutkii ja soveltaa käytäntöön Kirjeopisto Vian kehittämää suomalaista rajajoogaa/ajatusjoogaa, jossa menetelmänä on looginen positiivinen ajattelu. Via-Akatemia järjestää myös muuta tarkoitustaan palvelevaa opetus- ja kurssitoimintaa sekä yleisötilaisuuksia. Toiminta on valtakunnallista. Via-Akatemian koulutuskeskus on Kaukalinna, joka sijaitsee Kerimäellä. 

Via-Akatemian tärkein tapahtuma on vuosittainen kesäakatemia, joka on kaikille kiinnostuneille avoin. Se järjestetään vaihtuvin teemoin kesäkuun viimeisellä viikolla.

Via-Akatemia järjestää eri puolilla Suomea yleisöluentoja, joista osa toteutetaan myös etäyhteydellä.

Via-Akatemiassa voi opiskella Kirjeopisto Vian rajajoogaa ajatusjoogakoulussa.  Se on ryhmäopetusta ja järjestetään lähi- ja etäopetuksena.  Ajatusjoogakoulussa oppikirjana on Tyyne Matilainen ja Mirja Salonen, Kirjeopisto Vian rajajoogan kurssi. Kymmenen opetuskirjettä. Toimittanut Terttu Seppänen. Uuden Safiirin Aikakauskirja 2 2019. Via-Akatemian säätiö sr.

Ajatusjoogan tutustumiskursseja järjestetään messuilla, tapahtumissa ja verkossa.  

Via-Akatemian säätiö sr julkaisi ja kustansi Uusi Safiiri-lehteä vuosina 1997-2015. Toiminta-ajatuksensa mukaisesti Uusi Safiiri – Integraalihenkisyyden Aikakauskirja tutki ihmisen henkisyyttä filosofian, psykologian, uskonnon, taiteen ja esoterismin näkökulmista.Uusi Safiiri liikkui viisaustraditioiden ja uuden holistisen tieteen rajapinnoilla sillanrakentajana uskonnon ja tieteen sekä ihmisen ja luonnon välillä.  

Via-Akatemian säätiö sr julkaisee ja kustantaa Uuden Safiirin Aikakauskirjat -nimistä kirjasarjaa. 

Via ry on rajajoogan opiskelijoiden oppilasyhdistys. Kirjeopisto Vian rajajoogan opiskelijat aloittivat yhdistystoiminnan 1975. Oppilasyhdistys Via ry toimii yhdyssiteenä Kirjeopisto Vian ja Via-Akatemian toimintapiiriin kuuluvien opiskelijoiden keskuudessa. Via ry:n tarkoituksena on tehdä tunnetuksi Kirjeopisto Vian kehittämää ja opettamaa rajajoogaa (ajatusjoogaa).  Via ry:n paikallisosastoja toimii Helsingissä, Järvenpäässä, Lohjalla, Kerimäellä, Pohjanmaalla, Tampereella, Turussa ja Kemissä. Via ry julkaisee jäsenlehteä Via Positiva. Jäsenlehti on ilmestynyt vuodesta 1975. Nykyisin vuodessa ilmestyy neljä numeroa, joista yksi on kaksoisnumero ja yksi on sähköinen kesälehti. Lehti on luettavissa myös sähköisessä muodossa (pdf) Via-Akatemian ja Via ry:n sivustolla.

Vialaiseen yhteisöön kuuluvat Kirjeopisto Via, Oppilasyhdistys Via ry ja Via-Akatemia. Yhteisöllisiä tapahtumia järjestetään mm. Helsingissä, Porvoossa, Turussa, Tampereella, Kemissä ja Kerimäellä Kaukalinnassa.

Koulutuskeskus Kaukalinna Kerimäellä

Via ry hankki 1990 omistukseensa Kerimäen entisen kappalaisen pappilan, Kaukalinnan . Via ry lahjoitti säätiön perustamispääomaksi kunnostamansa Kaukalinnan. Kaukalinna sijaitsee Kerimäellä, 26 kilometriä Savonlinnasta. Os. Viitamäentie 189. Se on vuokrattavissa tapahtumiin ja kodinjuhliin. Heinäkuussa siellä järjestetään aamiaismajoitusta matkailijoille.

Lähteet

Aiheesta muualla
Via-Akatemian ja Via ry:n sivusto: www.via.fi 
Jooga
Koulutus
Yhdistykset
Säätiöt
Opetus
Rajajooga